Sainete

Sainetea ekitaldi bakarreko antzerki-pieza irrigarria eta antzerki azpigenero herrikoia da, Espainian XVIII mendetik XIX mendera bitartean antzerki-lan nagusiaren atsedenaldian nahiz bukaeran antzeztu eta eta azkenean hainbat antzerkigileren lan mota ezagunena bilakatu zena. Zentzu horretan entremesa ordezkatu zuen.

 Ezaugarriak 
Patri Urkizuren arabera, antzerki lan irrigarri eta laburra da; kantak tartekatuak ditu eta sarritan obra dramatiko nagusien tarteetan errepresentatzen zen. Garaiko ohituren eta tipoen kritika eta iseka egiten zuen, herri hizkeraz baliatuz. Espainiako literaturan, XVII. mendetik ezagutzen dira eta XVIII. mendean Ramón de la Cruz izan zen azpigenero hori ondoen landu zuena. Zortzi silabako bertsotan idazten zen garai hartan. XIX. mendeko bigarren partean indar berria hartu zuen Carlos Arnichesen eskutik, eta euskal jostirudietan ere izan zuen eraginik.

 Egile ezagunenak 
 XVIII. mendean: Luis Moncín, Juan Ignacio González del Castillo, Ramón de la Cruz, Sebastián Vázquez, Antonio Vidaurre, José López de Sedano, Antonio Valladares de Sotomayor, Gaspar Zavala y Zamora. 
 XIX. mendean: sarritan zarzuela azpigeneroan garatu zen: Tomás Luceño, Javier de Burgos.
 XX. mendean: Carlos Arniches, Álvarez Quintero anaiak (Serafín eta Joaquín). Argentinan: Armando Discépolo. 

 Erreferentziak 

 Kanpo estekak 
 Euskaltzaindiak plazaratutako Literatura Terminoen Hiztegian jasotako definizioa.

Kategoria:Espainiako antzerkia
Kategoria:Antzerki generoak
Kategoria:Saineteak